Tolong jelaskan mengenai Sajarah dari Le Havre dalam bahasa jawa

Le Havre naté dipun-gantos namanipun dados Franciscopolis nalika taun 1517 wekdal dipunpimpin Raja Francis I. Satunggaling kapal ingkang misuwur minangka Notre-Dame-de-Grace ("Our Lady Grace") wonten ing situs sadèrèngipun kitha punika dipunyasa, lajeng denominasi ngampilaken nama mau dados nama satunggaling pelabuhan, ingkang dipunsebut Le hable de Grâce (lan sasampunipun taun 1489 namanipun dados "Plabuhan Grace"). Nama ingkang dawa punika lajeng dipuncekak dados Le Havre, kados nama ingkang dipun-ginakaken ing jaman modhèren, ingkang namung dipunalih aksarakaken dados port utawi pelabuhan.

Le Havre kala rumiyin misuwur minangka kitha ingkang mblawur lan boten cetha. Manut ilining wekdal, warga ing kitha punika lajeng sami sengkut gumregut anggènipun makarya kanggé ngéwah-éwahi hawa lan swasana sereng saking kitha punika.

Nama Le Havre sajatosipun inggih namung ateges palabuhan utawi port (utawi ing basa Inggris kuna ateges "swarga"). Le Havre dipunyasa minangka palabuhan énggal kanthi pamaréntahan saking kraton, lan sapérangan inggih kanggé nggantosaken kawontenanipun pelabuhan ingkang gadhah sujarah ing Prancis inggih punika Harfleur lan Honfleur ingkang sampun dados langkung praktis amargi wontenipun laladan ingkang dipundamel langkung ngandhap. Kitha punika dipunyasa ing taun 1517, kanthi nama Franciscopolis sasampunipun pamaréntahanipun Francis I saking Prancis lan lajeng gantos namanipun dados Le Havre-de-Grace ("Harbour Grace") sasampunipun wonten kapal ingkang wonten saking Notre-Dame-de-Grace ("Our Lady of Grace").

Nalika tanggal 20 April 1564, kitha punika dados satunggaling pelabuhan saking departemèn ing Prancis saking èkspèdhisi ingkang dipunpandhegani déning René Goulaine de Laudonnière dhateng satunggaling dunya énggal ingkang dipundamel déning piyambakipun ing wekdal sepisanan dados koloni Prancis wonten ing Fort Caroline, caket sapunika kaliyan kitha Jacksonville, Florida. Satunggaling artis ingkang ugi misuwur inggih punika Jacques le Moyne de morgues ugi gabung kaliyan Laudonnière kanggé ngupiya lan nyipta kolonisasi sepisanan ingkang nggambarakane satunggaling gambar artistik ingkang lajeng sampun dipunmangertosi déning warga asli Amérika ing dunya ingkang énggal, mliiginipun Timicua, suku-suku wewengkon modhèren ingkang wonten ing sisih wétan radi lor saking Florida lan ing sisih wétan radi kidul saking praja Georgia.

Ing abad kaping 18, Le Havre inggih wiwit tuwuh dados kitha dagang saking India Barat ingkang lajeng terus tambah ngantos dumugi Prancis lan Éropah. Ing taun 1759, kitha punika dados titik kanggé mahargyakaken Rencana invasi Prancis ing taun 1759. Déné ing perang ewunan wadya, jaran, lan kapal sami kempal dados satunggal namung kanggé ngrusak kathah tongkang wonten ing palabuhan ing Raid on Le Havre lan salajengipun invasi kedah dipuntilar sasampunipun wadya lautan Prancis kasoran ing  wadyabala Quiberon.

Nagara Jerman inggih nguaosi warga ing kitha Le Havre ing sadangunipun wonten invasi saking Normandia ing Perang Dunya II ingkang asilipun inggih saged damel tiwas 5.000 tiyang lan cacahipun kirang langung 12.000 griya kagunganipun warga kitha mau risak tumemen, mliginipun amargi serangan saking udara ingkang dipuntindakaken déning Sakuthu. Sanajan ta makaten, Le Havre inggih dados satunggaling lokasi ingkang dados salah satunggaling papan Depot ingkang paling ageng dipun-gantos utawi Repple Depples wonten ing operasi teater Éropah ing Perang dunya kaping II punika. Èwunan wadya Amérika ingkang nyuliri kawontenanipun wadya sekuthu dipundhatengaken ing kitha punika kanggé nggantosaken sapérangan papan ingkang risak sadèrèngipun dipunprentah kanggé merangi operasi ingkang wonten.

Le Havre inggih dipunkurmati kanthi wontenipun bebungah Legion of Honor ingkang dipuncaosaken ing tanggal 18 Juli 1949. Sasampunipun perangipun rampung, kitha punika lajeng dipunyasa malih kanthi gaya ingkang langkung modhèren malih ingkang dipunrancang déning Auguste Perret. UNESCO lajeng paring uninga bilih punjering kitha Le Havre inggih dados salah satunggaling bandha tilaran sujarah ing dunya Situs Warisan Dunya utawi World Heritage Site ing tanggal 15 Juli 2005, kanggé ngurmati kitha punika minangka kitha ingkang gadhah potensi ingkang nyata lan saged langkung inovatif malih. Wontenipun siti kothong kanthi ambanipun saged dumugi 133 hèktar, miturut tim UNESCO inggih minangka satunggaling tuladha blih kitha punika gadhah arsitèktur saha tata kitha ingkang dipunrencanakaken kanthi saé ing jaman sasampunipun kaleksenan perang. Punika inggih ingkang minangka salah satunggaling situs warisan dunya kontemporer ingkang arang kapanggih ing Éropah.